
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 1T/45/2024 2324010774 04. 12. 2024 JUDr. Miroslav Studenčan ECLI:SK:OSGA:2024:2324010774.2
ROZSUDOK V MENE SLOVENSKEJ REPUBLIKY Okresný súd v Galante v konaní pred samosudcom JUDr. Miroslavom Studenčanom na hlavnom pojednávaní dňa 04.12.2024 v trestnej veci obžalovaného A. B. pre zločin krádeže podľa § 212 ods. 1 písm. a), písm. b), ods. 2 písm. b), ods. 3 písm. b) Tr. zák. s poukazom na § 138 písm. j) Tr. zák. účinného v čase vyhlásenia rozsudku takto rozhodol: Obžalovaný, A. B., nar. XX.XX.XXXX v C., trvale bytom D. XXXX/XX, E., t.č. vo výkone trestu odňatia slobody v ÚVTOS Želiezovce, je
vinný, že
dňa 07.01.2024 v čase okolo 04.22 hod. prišiel na svojom bicykli k bytovému domu na adresu E., A. D. XXXX/XX, bicykel nechal položený na zemi, po schodoch pristúpil k zatvoreným plastovým vchodovým dverám, ktoré otvoril použitím presne nezisteného predmetu a násilia, takto vošiel do priestorov chodby a ďalej dverami v tom čase odomknutými sa dostal do pivničných priestorov bytového domu, patriacim k jednotlivým bytom, kde pomocou klieští vypáčil zámky na dvoch plechových skriniach, pričom z jednej skrine odcudzil kufrík s náradím „gola" sady, 15 ks pirátov (pyrotechnika) a zelenú maskáčovú vetrovku patriace poškodenému F. G., z druhej skrine odcudzil rybárske potreby-1 ks puzdro na udice zn. NGT s obsahom 1 ks rybársky prút zn. Fox Warior, 1 ks rybársky prút zn. Motivpicer specialist fishing, 1 ks rybársky prút zn. Profiline, 1 ks rybársky prút zn. Delphin s navijakom Okuma, 1 ks bivak zn. Giant, 1 ks stojan na udice, 2ks signalizátorov záberu zn. Delphin, 4 ks swinger zn. Delphin, 1 ks podberák zn. C. H., rybársku bižutériu, 2 ks navijaky šedej farby zn. Delphin PACIFIC ECO 70 s oranžovým silonom, 1 ks navijak EOS 7000 so silonom bledej farby patriace poškodenému A. I., akým spôsobom, že si vetrovku obliekol, gola sadu vložil do puzdra na rybárske potreby, toto si prevesil cez plece a cestou z pivnice odcudzil aj bicykel zn. Schwinn s nápisom Front 650 červeno-čiernej farby patriacej poškodenej J. E., ktorý spolu s ostatnými vecami vzal na chodbu bytovky, bicykel nechal opretý na chodbe pri vchodových dverách a z bytovky odišiel s ostatnými odcudzenými vecami, zo zeme vzal svoj bicykel a z miesta odišiel, následne sa neskôr v čase o 06.46 hod. vrátil pešo na uvedenú adresu, rovnakým spôsobom použitím presne nezisteného predmetu a trhaním otvoril vchodové dvere, vošiel na chodbu, pričom na chrbte mal stále odcudzený rybársky vak, vzal z chodby horský bicykel, vyšiel s ním na ulicu a z miesta odišiel, čím spôsobil škodu krádežou poškodenému F. G. vo výške 61,- Eur, poškodenému A. I. vo výške 610,- Eur a poškodenej J. E. vo výške 300,- Eur, čím spôsobil celkovú škodu krádežou vo výške 971,Eur a škodu poškodením vypáčením dvoch plechových skríň v oblasti zámku vo výške celkom 100,Eur poškodeným F. G. a A. I., pričom bol odsúdený trestným rozkazom Okresného súdu Galanta sp. zn. 31T 92/2022 zo dňa 15.12.2022 právoplatným dňa 31.03.2023 pre prečin krádeže podľa § 212 ods. 1 písm. a) Trestného zákona, rozsudkom Okresného súdu Trnava sp. zn. 10T 18/2021 zo dňa 06.06.2023, právoplatným dňa 06.06.2023 pre prečin krádeže podľa § 212 ods. 1 písm. a) písm. b) Trestného zákona ako aj rozsudkom Okresného súdu Galanta sp. zn. 11T/63/2022 zo dňa 08.09.2023, právoplatným dňa 26.09.2023 pre prečin krádeže podľa § 212 ods. 1 písm. a), písm. b) Trestného zákona
teda - si prisvojil cudziu vec tým, že sa jej zmocnil a spôsobil tak malú škodu a čin spáchal vlámaním, hoci bol za taký čin v predchádzajúcich dvadsiatich štyroch mesiacoch odsúdený a čin spáchal závažnejším spôsobom konania - na viacerých osobách čím spáchal -zločin krádeže podľa § 212 ods. 1 písm. a), písm. b), ods. 2 písm. b), ods. 3 písm. b) Tr. zák. s poukazom na § 138 písm. j) Tr. zák. účinného v čase vyhlásenia rozsudku Za to sa odsudzuje : Podľa § 212 ods. 3, § 36 písm. l), § 37 písm. m), § 38 ods. 2 Tr. zák. účinného v čase vyhlásenia rozsudku na trest odňatia slobody vo výmere 2 (dva) roky. Podľa § 48 ods. 2 písm. b) Tr. zák. sa pre výkon trestu odňatia slobody zaraďuje do ústavu na výkon trestu so stredným stupňom stráženia. Podľa § 76 ods. 1 Tr. zák. za podmienok uvedených v § 77 ods. 1 písm. a), písm. b), písm. c), § 78 ods. 1 Tr. zák. účinného v čase vyhlásenia rozsudku sa mu ukladá i ochranný dohľad v trvaní 1 (jedného) roka. Podľa § 287 ods. 1 Tr. poriadku sa ukladá obžalovanému povinnosť uhradiť spôsobenú škodu poškodeným J. E., nar. XX.XX.XXXX, bytom E., A. XXXX/XX vo výške 300,- Eur a A. I., nar. XX.XX.XXXX, bytom E., A. XXXX/XX vo výške 300,- Eur. odôvodnenie: Podľa § 172 ods. 2 Tr.por. odôvodnenie rozsudku sa nevyhotoví, pretože obžalovaný a prokurátorka sa vzdali podania opravného prostriedku. Poučenie: Proti tomuto rozsudku je možné podať odvolanie, a to do 15 dní čo do výroku o treste a škode od oznámenia cestou podpísaného súdu na Krajský súd v Trnave. Oznámením rozsudku sa rozumie jeho vyhlásenie v prítomnosti toho, komu rozsudok treba doručiť. Ak sa rozsudok vyhlási v neprítomnosti takejto osoby, oznámením rozsudku je až jeho doručenie.

